CELEX: 32022D0118
Language: lt
Date: 1643241600000
Title: Tarybos sprendimas (BUSP) 2022/118 2022 m. sausio 27 d. kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise

2022 1 28   
               
               
                  LT
               
               
                  Europos Sąjungos oficialusis leidinys
               
               
                  L 19/67
               
            
         TARYBOS SPRENDIMAS (BUSP) 2022/118
         2022 m. sausio 27 d.
         kuriuo iš dalies keičiamas Sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 29 straipsnį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2011 m. sausio 31 d. Taryba priėmė Sprendimą 2011/72/BUSP (1) dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise;
                  
               
                     (2)
                  
                  
                     remiantis Sprendimo 2011/72/BUSP peržiūros rezultatais, ribojamųjų priemonių taikymas keturiasdešimt dviem asmenims turėtų būti pratęstas iki 2023 m. sausio 31 d., o vienam asmeniui – iki 2022 m. liepos 31 d. Be to, turėtų būti iš dalies pakeisti to sprendimo priede pateikti motyvų pareiškimai dėl trijų asmenų, o dėl septynių asmenų turėtų būti iš dalies pakeista informacija, susijusi su teisių į gynybą ir teisės į veiksmingą teisminę apsaugą pagal Tuniso teisę taikymu;
                  
               
                     (3)
                  
                  
                     todėl Sprendimas 2011/72/BUSP turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimas 2011/72/BUSP iš dalies keičiamas taip:
            
                        1.
                     
                     
                        5 straipsnis pakeičiamas taip:
                        
                           „5 straipsnis
                           
                              1.   Šis sprendimas taikomas iki 2023 m. sausio 31 d.
                           
                           
                              2.   Nukrypstant nuo 1 dalies, 1 straipsnyje nurodytos priemonės priedo 45 įrašo atžvilgiu taikomos iki 2022 m. liepos 31 d.
                           
                           
                              3.   Šis sprendimas nuolat peržiūrimas. Prireikus jis gali būti atnaujinamas ar iš dalies keičiamas, jeigu Taryba mano, kad jame numatyti tikslai nepasiekti.“;
                           
                        
                     
                  
                        2.
                     
                     
                        priedas iš dalies keičiamas pagal šio sprendimo priedą.
                     
                  
         
            2 straipsnis
            Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Priimta Briuselyje 2022 m. sausio 27 d.
            
               
                  Tarybos vardu
               
               
                  Pirmininkas
               
               J.-Y. LE DRIAN
            
         
         
            (1)  2011 m. sausio 31 d. Tarybos sprendimas 2011/72/BUSP dėl ribojamųjų priemonių, taikytinų tam tikriems asmenims ir subjektams atsižvelgiant į padėtį Tunise (OL L 28, 2011 2 2, p. 62).
      
      
         
            PRIEDAS
            Sprendimo 2011/72/BUSP priedas iš dalies keičiamas taip:
            
                        i)
                     
                     
                        šie skirsnio „A. 1 straipsnyje nurodytų asmenų ir subjektų sąrašas“ įrašai pakeičiami taip:
                        
                                     
                                 
                                 
                                    Vardas, pavardė/pavadinimas
                                 
                                 
                                    Identifikuojamoji informacija
                                 
                                 
                                    Įtraukimo į sąrašą motyvai
                                 
                              
                                    „7.
                                 
                                 
                                    Halima Bent Zine El Abidine Ben Haj Hamda BEN ALI
                                 
                                 
                                    Pilietybė: Tuniso
                                    Gimimo vieta: Tunisas, Tunisas
                                    Gimimo data: 1992 m. liepos 17 d.
                                    Paskutinis žinomas adresas: the Presidential Palace, Tunis, Tunisia
                                    Asmens dokumento Nr.: 09006300
                                    Dokumentą išdavusi šalis: Tunisas
                                    Lytis: moteris
                                    Kita informacija: Leïla TRABELSI dukra
                                 
                                 
                                    Asmuo, kurio atžvilgiu Tuniso valdžios institucijos vykdo teismo procesą arba turto susigrąžinimo procesą, teismui priėmus galutinį sprendimą, dėl bendrininkavimo valstybės pareigūnui neteisėtai pasisavinant valstybės lėšas, bendrininkavimo valstybės pareigūnui piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, neteisėtos įtakos darymo valstybės pareigūnui siekiant tiesiogiai ar netiesiogiai gauti naudos kitam asmeniui, ir yra susijęs su Leila Trabelsi (Nr. 2).
                                 
                              
                                    29.
                                 
                                 
                                    Ghazoua Bent Zine El Abidine Ben Haj Hamda BEN ALI
                                 
                                 
                                    Pilietybė: Tuniso
                                    Gimimo vieta: Le Bardo
                                    Gimimo data: 1963 m. kovo 8 d.
                                    Paskutinis žinomas adresas: 49 avenue Habib Bourguiba - Carthage
                                    Asmens dokumento Nr.: 00589758
                                    Dokumentą išdavusi šalis: Tunisas
                                    Lytis: moteris
                                    Kita informacija: gydytoja, Naïma EL KEFI dukra, ištekėjusi už Slim ZARROUK
                                 
                                 
                                    Asmuo, kurio atžvilgiu Tuniso valdžios institucijos vykdo teismo procesą arba turto susigrąžinimo procesą, teismui priėmus galutinį sprendimą, dėl bendrininkavimo valstybės pareigūnui neteisėtai pasisavinant valstybės lėšas, bendrininkavimo valstybės pareigūnui piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, ir neteisėtos įtakos darymo valstybės pareigūnui siekiant tiesiogiai ar netiesiogiai gauti naudos kitam asmeniui, ir yra susijęs su Slim Zarrouk (Nr. 30).
                                 
                              
                                    42.
                                 
                                 
                                    Ghazoua Bent Hamed Ben Taher BOUAOUINA
                                 
                                 
                                    Pilietybė: Tuniso
                                    Gimimo vieta: Monastyras
                                    Gimimo data: 1982 m. rugpjūčio 30 d.
                                    Paskutinis žinomas adresas: rue Ibn Maja – Khezama est -Sousse
                                    Asmens dokumento Nr.: 08434380
                                    Dokumentą išdavusi šalis: Tunisas
                                    Lytis: moteris
                                    Kita informacija: Hayet BEN ALI dukra, ištekėjusi už Badreddine BENNOUR
                                 
                                 
                                    Asmuo, kurio atžvilgiu Tuniso valdžios institucijos vykdo teismo procesą arba turto susigrąžinimo procesą, teismui priėmus galutinį sprendimą, dėl bendrininkavimo valstybės pareigūnui neteisėtai pasisavinant valstybės lėšas, bendrininkavimo valstybės pareigūnui piktnaudžiaujant tarnyba taip, kad buvo suteiktas nepagrįstas pranašumas trečiajam asmeniui ir padaryta žala administracijai, ir neteisėtos įtakos darymo valstybės pareigūnui siekiant tiesiogiai ar netiesiogiai gauti naudos kitam asmeniui, ir yra susijęs su Hayet Ben Ali (Nr. 33).“
                                 
                              
                  
                        ii)
                     
                     
                        šie skirsnio „B. Teisės į gynybą ir teisė į veiksmingą teisminę apsaugą pagal Tuniso teisę“, antraštės „Teisių į gynybą ir teisės į veiksmingą teisminę apsaugą pagal Tuniso teisę taikymas“ įrašai papildomi šiais paskutiniais sakiniais:
                        
                                    „25.
                                 
                                 
                                    2021 m. vasario 15 d. ir 2021 m. kovo 10 d. p. CHIBOUB išklausė tiriantysis teisėjas byloje Nr. 19592/1. 2021 m. kovo 31 d. tiriantysis teisėjas nusprendė jo bylą išskirti iš bendros bylos Nr. 19592/1. Byla Nr. 1137/2 tebenagrinėjama.
                                 
                              
                                    26.
                                 
                                 
                                    2021 m. kovo 31 d. tiriantysis teisėjas nusprendė jos bylą išskirti iš bendros bylos Nr. 19592/1. Byla Nr. 1137/2 tebenagrinėjama.
                                 
                              
                                    30.
                                 
                                 
                                    2021 m. balandžio 15 d. Tuniso Apeliacinio teismo sprendimu byloje Nr. 29443 jis nuteistas už viešųjų lėšų pasisavinimą.
                                 
                              
                                    31.
                                 
                                 
                                    2018 m. lapkričio 1 d. Tuniso Apeliacinio teismo sprendimu byloje Nr. 27658 jis nuteistas už viešųjų lėšų pasisavinimą.
                                 
                              
                                    33.
                                 
                                 
                                    2019 m. kovo 14 d. sprendimu byloje Nr. 40800 ji nuteista už viešųjų lėšų pasisavinimą.
                                 
                              
                                    34.
                                 
                                 
                                    2016 m. sausio 7 d. sprendimu byloje Nr. 28264 ji nuteista už viešųjų lėšų pasisavinimą.
                                 
                              
                                    46.
                                 
                                 
                                    2019 m. kovo 21 d. Tuniso Pirmosios instancijos teismo sprendimu byloje Nr. 41328/19 jis nuteistas už viešųjų lėšų pasisavinimą.“